Държавен вестник, бр. 74, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  74 
3. приложение № 57 – когато се извършват 
върху половината пътно платно, непосредствено 
до кръстовище.
(2) Дълготрайните СМР на улица със средна 
разделителна ивица се сигнализират съгласно 
ал. 1, като сигнализацията с пътни знаци се 
дублира в средната разделителна ивица.
Г л а в а  ш е с т а
ВРЕМЕННА ОРГАНИЗАЦИЯ И БЕЗОПАС­
НОСТ НА ДВИЖЕНИЕТО ПРИ ДЪЛГО­
ТРАЙНИ СМР С ОТБИВАНЕ НА ДВИЖЕ­
НИЕТО
Чл. 73. (1) Дълготрайните СМР, които заемат 
изцяло широчината на едното платно за дви­
жение, на автомагистрали, пътища или улици 
с четири и повече от четири пътни ленти със 
средна разделителна ивица, се сигнализират в 
съответствие със:
1. приложения от № 58 до № 69, позиции 
„а“ и „б“ – когато съществува възможност за 
прехвърляне и организиране на двупосочно 
движение в другото платно за движение;
2. приложение № 70 – когато не съществува 
възможност за организиране на двупосочно 
движение в другото платно и пътното движе­
ние се отбива по подходящ обходен маршрут 
при най-близкия пътен възел или кръстовище.
(2) Разстоянието, надлъжно оградено с 
ограничителни табели (С4) за отбиване на 
движението, се увеличава със 100 m при ав­
томагистрали с две платна за движение от по 
три пътни ленти (2 × 3).
Чл. 74. (1) Отбиването на пътното движение 
при изпълнение на дълготрайни СМР, които 
заемат изцяло широчината на платното за дви­
жение на пътища извън границите на населени 
места, се сигнализира съгласно:
1. приложение № 71 – когато пътното дви­
жение се отбива по временен обходен път;
2. приложение № 72  –  когато пътното 
движение се отбива по обходни пътища от 
съществуващата пътна мрежа.
(2) В случаите по ал. 1, т. 2 сигнализация­
та се допълва с пътни знаци от група „Ж“ за 
указване на далечни и близки цели.
(3) Пътен знак Ж7 „Указателна стрелка“ 
съгласно чл. 9, ал. 2 се поставя на мястото на 
отклонението и на всяко следващо кръстовище 
по обходния маршрут до достигане на първо­
началния път и може:
1. да указва наименованието на населеното 
място или обекта, до които води първоначал­
ният път след отклонението;
2. да е изпълнен в по-малък размер, като в 
този случай се поставя само на кръстовищата 
по обходния маршрут;
3. да съдържа символ за вида на превозните 
средства, когато отклоняването на движението 
се отнася само за определена категория пътни 
превозни средства, без да указва номера на 
пътя и наименованието на населеното място;
4. да се използва за указване на посоката 
за движение, предварително сигнализирана с 
пътен знак Ж3 „Предварителен указател за 
отклоняване на движението“.
(4) Пътните знаци за сигнализиране на 
местата, в които пътното движение се отбива 
по обходен маршрут и се включва обратно в 
движението на първоначалния път, са светло­
отразителни с минимални светлотехнически 
изисквания (приложение № 5).
Чл. 75. Дълготрайните СМР на улици се 
сигнализират в съответствие със:
1. приложение № 73 – когато заемат цялата 
широчина на платното за движение и пътното 
движение се отбива по съседни улици;
2. приложение № 74 – в случаите, когато 
заемат част от платното за движение, върху 
останалата незасегната от СМР широчина про­
дължава да се провежда еднопосочно движение, 
а движението в другата посока се отбива по 
съседни улици.
Г л а в а  с е д м а
ПРОЕКТИРАНЕ, СЪГЛАСУВАНЕ И КОН­
ТРОЛ НА ВРЕМЕННАТА ОРГАНИЗАЦИЯ И 
БЕЗОПАСНОСТТА НА ДВИЖЕНИЕТО
Чл. 76. (1) При извършване на дълготрайни 
СМР се изработва проект за ВОБД.
(2) Когато за изпълнението на СМР се изис­
ква инвестиционен проект, проектът за ВОБД 
е неразделна част от него в процедурите по 
оценяване на съответствието, съгласуването и 
одобряването му по реда на ЗУТ.
(3) Проектът за ВОБД по ал. 2 съдържа 
най-малко:
1. обяснителна записка;
2. идейни схеми за:
а) вида и разположението на сигнализаци­
ята с пътна маркировка, пътни знаци, пътни 
светофари и други средства за сигнализиране 
в работния участък с необходимите разстояния 
и размери;
б) обходния маршрут (при необходимост) и 
неговата сигнализация.
(4) Проектът за ВОБД по ал. 2 се съгласува 
и одобрява след представяне на становище от:
1. съответната структура на пътната полиция 
към Столичната дирекция на вътрешните работи 
или областната дирекция на Министерството 
на вътрешните работи;
2. съответното областно пътно управле­
ние – за работен участък на републикански път;
3. съответната община – за работен участък 
на местни пътища и улици.
Чл. 77. При извършване на краткотрайни и 
подвижни СМР в зависимост от конкретната 
ситуация се прилагат схемите за ВОБД съгласно 
приложенията.